Okresná prokuratúra Košice II 
Mojmírova 5, 040 46 Košice 1

Sp. zn. : 4 Pv 144/12/8803	Košice II, 10.7.2013
EEČ : 2-64-230-2013

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: živnostník
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.   Výška nahradenej škody alebo škody, na náhradu ktorej sa obvinený zaviazal: 3 500,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: živnostník
realizované policajtom Odb.kriminálnej polície OR PZ  XXXXX pod spisovou značkou 316/7-2012.
V trestnej veci vedenej pre prečin sprenevery podľa §213 ods.1, ods. 2 písm. a)  Trestného zákona, ktorého sa dopusti XXXXX na tom skutkovom základe, že
- po tom, ako od 25.05.2011 prestal splácať mesačné splátky po 1.157,12,-€ dohodnuté v leasingovej zmluve č. LZC/07/60046 uzatvorenej dňa 21.11.2007 medzi spoločnosťou VB Leasing SK s.r.o. XXXXX a prenajímateľom podnikateľským subjektom XXXXX XXXXX XXXXX, predmetom ktorej bol prenájom nákladného motorového vozidla zn. MAN TGL 8.210 4X2 BL N13, VIN WMAN13ZZ18Y202903, predmet leasingu nevrátil, čím takto spôsobil spol. VB Leasing SK s.r.o. so sídlom XXXXX, XXXXX XXXXX  škodu vo  výške 3.500,-€.

Odôvodnenie: 
  Uznesením vyšetrovateľa Okresného riaditeľstva PZ v Košiciach, Úradu justičnej a kriminálnej polície, OKP XXXXX  sp. zn. ORP- 316/7-OEK-KE-2012 zo dňa 20.02.2012 bolo podľa § 199 ods. 1 Trestného poriadku začaté trestné stíhanie a d¨ľa 21.03.2012 podľa § 206 ods. 1 Trestného poriadku vznesené obvinenie XXXXX pre prečin sprenevery podľa §213 ods. 1, ods. 2 písm. a) Trestného zákona na tom skutkovom základe, ako je to uvedené vo výrokovej časti tohto uznesenia.

  Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

 Pred probačným a mediačným úradníkom na Okresnom súde v XXXXX obvinený a poškodený uzavreli dňa 18.04.2013 dohodu o zmieri, v rámci ktorej poškodený vyhlásil, že obvinený uhradil spôsobenú škodu, jeho nároky na riešenie predmetnej veci budú dodržaním sľubu obvineného o neopakovaní podobného skutku voči poškodenému plne uspokojené a ani do budúcna si nebude voči obvinenému žiadne ďalšie nároky uplatňovať. 

 Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval, škodu nahradil.
     
 Spáchanie skutku bolo obvinenému okrem jeho priznania preukázané aj ďalšími listinnými dôkazmi.   
  
 Dňa 25.05.2013 zložil na účet Krajskej prokuratúry v XXXXX peňažnú sumu vo výške 50,-Eur /päťdesiat/.  Z uvedenej peňažnej sumy určil obvinený 50% t.j. sumu 25,-Eur na všeobecne prospešné účely na pomoc obetiam trestnej činnosti a ďalších 50% t.j. 25,-Eur určil na všeobecne prospešné účely XXXXX XXXXX XXXXX, č. ú: XXXXX. 
 
Táto suma je primeraná závažnosti spáchaného trestného činu.
Obvinený a poškodený s týmto spôsobom vybavenia veci vyslovili súhlas.
Obvineý nemá v registri trestov žiadny záznam.

 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

 Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka